..............(sz.) napirend

**E L Ő T E R J E S Z T É S**

**A Képviselő-testület 2017. december 19-i rendes ülésére**

**Tárgy: Az elektronikus ügyintézés biztosítása érdekében történő önkormányzati rendeletek felülvizsgálata**

Készítette: ……………………

dr. Silye Tamás

Jogi Osztályvezető

Egyeztetve: ……………………

Dankó Virág

Alpolgármester

Látta: ……………………….

dr. Szalai Tibor

Jegyző

……………………….

dr. Murai Renáta

Igazgató

A napirend tárgyalása nem igényel zárt ülést.

**Tisztelt Képviselő-testület!**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, továbbá az elektronikus ügyintézés részletszabályairól szóló 451/2016. (XII. 19.) kormányrendelet alapján az elektronikus ügyintézés biztosítása érdekében 2018. január 1. napjától önkormányzati rendelet nem tartalmazhat olyan jellegű szabályozást, amely tiltaná vagy korlátozná az elektronikus ügyintézés igénybevételét.

A hivatkozott törvény 2. § (1) bekezdése szerint: „ Az elektronikus ügyintézést biztosító szervek a feladat- és hatáskörükbe tartozó ügy, valamint a jogszabály alapján biztosítandó szolgáltatásaik igénybevételéhez, lemondásához vagy módosításához szükséges ügyeknek (e rész alkalmazásában a továbbiakban együtt: ügy) az ügyfelekkel történő elektronikus intézését az e részben meghatározottak szerint kötelesek biztosítani.”

A törvény értelmező rendelkezésében foglalt fogalom meghatározás alapján az 1.§ 17. b) pontja szerint a helyi önkormányzat elektronikus ügyintézést biztosító szervnek minősül.

A jogszabályi előírások értelmében átvizsgáltuk az összes hatályban lévő önkormányzati rendeletet egyrészt abból a szempontból, hogy kiiktatásra kerüljön valamennyi kifejezetten az elektronikus ügyintézés tiltását, illetőleg korlátozását tartalmazó rendelkezés. Másrészt abból a szempontból történt meg a felülvizsgálat, hogy amint és amennyiben biztosított lesz az elektronikus ügyintézés, a hatályos önkormányzati rendeleteink ezzel összhangban álló rendelkezéseket tartalmazzanak.

A rendeleteink felülvizsgálta során figyelembe vettük az általános közigazgatási rendtartásról szóló 2016. évi CL. törvény 26. § (1) bekezdésében meghatározott kapcsolattartásra vonatkozó szabályozást, amely szerint **„**A hatóság írásban, az elektronikus ügyintézés és a bizalmi szolgáltatások általános szabályairól szóló törvényben (a továbbiakban: Eüsztv.) meghatározott elektronikus úton (a továbbiakban együtt: írásban), vagy személyesen, írásbelinek nem minősülő elektronikus úton (a továbbiakban együtt: szóban) tart kapcsolatot az ügyféllel és az eljárásban résztvevőkkel.”

A vizsgálat eredményeként aBudapest Főváros II. Kerületi Önkormányzat Képviselő-testületének az elektronikus ügyintézésről szóló 22/2007.(VII.3.) rendeletének hatályon kívül helyezését javasoljuk, mivel a több mint tíz évvel ezelőtti rendelet az akkor még a Polgármesteri Hivatal részeként működő Okmányiroda ügyeinek intézésére született és az egyéb hivatali ügyintézés tekintetében kizárta azt, hogy a közigazgatási eljárási cselekmény elektronikus úton végezhető legyen.

Emellett három rendelet módosítása szükséges és indokolt az elektronikus ügyintézés biztosítása érdekében.

Egyrészről a Budapest Főváros II. Kerületi Önkormányzat Képviselő-testületének a kedvezményes élelmiszer-vásárlási lehetőség igénybevételének feltételeiről szóló 6/2009.(III.30.) rendelet módosítása, másrészről a Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI. 24.) önkormányzati rendelet módosítása, amelyekre vonatkozó módosítási javaslatot jelen előterjesztés tartalmazza.

A harmadik módosítandó rendelet a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II.27.) önkormányzati rendelete, amely külön előterjesztés tárgyát képezi, tekintettel arra, hogy 2018. január 1.-ei hatálybelépéssel több más okból kifolyólag is szükséges a szociális rendelet átfogó módosítása.

A fentieknek megfelelően kérem a Tisztelt Képviselő-testületet, hogy az előterjesztés részét képező két rendeletmódosítást és az önkormányzati rendelet hatályon kívül helyezésére irányuló rendeletet elfogadni szíveskedjen, amelyre a Képviselő-testület hatáskörét Magyarország Alaptörvénye 32. cikke, valamint Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg.

***A hatályon kívül helyező rendelet és a rendeletmódosítások elfogadása minősített többségű szavazati arányt igényel.***

**Budapest. 2017. december 12.**

**Dr. Láng Zsolt  
 Polgármester**

**Budapest Főváros II. Kerületi Önkormányzat Képviselő-testületének …/2017.(……) önkormányzati rendelete a kedvezményes élelmiszer–vásárlási lehetőség igénybevételének feltételeiről szóló 6/2009.(III.30.) rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény 1.§ (2) bekezdésében meghatározott feladatkörében eljárva a következőket rendeli el. |
| A kedvezményes élelmiszer–vásárlási lehetőség igénybevételének feltételeiről szóló 6/2009.(III.30.) rendelet (továbbiakban: R.)  **6. §**  (2) A jogosultság megállapítását a személyazonosság és a jogosultság egyidejű igazolásával a Budapest II. kerületi Polgármesteri Hivatal Humánszolgáltatási Igazgatóság Ellátási Osztályán (a továbbiakban: Ellátási Osztály) a *jelen rendelet 3. számú függelékét képező nyomtatványon lehet benyújtani hivatali időben vagy postai úton.* | **1.§**  *A kedvezményes élelmiszer–vásárlási lehetőség igénybevételének feltételeiről szóló 6/2009.(III.30.) rendelet (továbbiakban: R.) 6. § (2) bekezdéséből törlésre kerül a „hivatali időben vagy postai úton” szövegrész.* |
|  | **2.§**  E rendelet 2018. január 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …/2017. (……) önkormányzati rendelete a kedvezményes élelmiszer–vásárlási lehetőség igénybevételének feltételeiről szóló 6/2009.(III.30.) rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény 1.§ (2) bekezdésében meghatározott feladatkörében eljárva a következőket rendeli el.

**1.§**

*A kedvezményes élelmiszer–vásárlási lehetőség igénybevételének feltételeiről szóló 6/2009.(III.30.) rendelet (továbbiakban: R.) 6. § (2) bekezdéséből törlésre kerül a „hivatali időben vagy postai úton” szövegrész.*

**2.§**

E rendelet 2018. január 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt  Polgármester | dr. Szalai Tibor  Jegyző |

**Indokolás**

1.§-hoz: Elektronikus ügyintézés korlátozásának kiiktatása miatti módosítás

2.§-hoz: Hatályba léptető rendelkezést tartalmaz.

**Budapest Főváros II. Kerületi Önkormányzat Képviselő-testületének …/2017. (…) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
|  | A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében, valamint a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. Rendelet 4. § (2) bekezdésében, 10. § (5) bekezdésében, 11. § (4) bekezdésében, 13. § (2) bekezdésében és 40. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el: |
| A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet (továbbiakban: R.)  **8. §**  (4) Az elektronikus ügyintézésre *kizárólag* a (3) bekezdésben megjelölt weboldalon az ügyfél regisztrációját követően van lehetőség. | **1.§**  *A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet (továbbiakban: R.)*  *8. § (4) bekezdése helyébe az alábbi rendelkezés lép:*  „(4) **Az elektronikus ügyintézésre a (3) bekezdésben megjelölt weboldalon az ügyfél regisztrációját követően van lehetőség**.” |
|  | 2.§  E rendelet 2018. január 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …/2017. (…) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében, valamint a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. Rendelet 4. § (2) bekezdésében, 10. § (5) bekezdésében, 11. § (4) bekezdésében, 13. § (2) bekezdésében és 40. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el:

**1. §**

*A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet (továbbiakban: R.) 8. § (4) bekezdése helyébe az alábbi rendelkezés lép:*

„(4) Az elektronikus ügyintézésre a (3) bekezdésben megjelölt weboldalon az ügyfél regisztrációját követően van lehetőség.”

**2.§**

E rendelet 2018. január 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt  Polgármester | dr. Szalai Tibor  Jegyző |

**Indokolás**

1.§-hoz: Elektronikus ügyintézés korlátozásának kiiktatása miatti módosítás

2.§-hoz: Hatályba léptető rendelkezést tartalmaz.

**Budapest Főváros II. Kerületi Önkormányzat Képviselő-testületének …/2017.(…) önkormányzati rendelete a Budapest Főváros II. Kerületi Önkormányzat Képviselő-testületének az elektronikus ügyintézésről szóló 22/2007.(VII.3.) rendeletének**

**hatályon kívül helyezéséről**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a jogalkotásról szóló 2010. évi CXXX. törvény 22.§ (1) bekezdés a) pontjában és 22.§ (2) bekezdésében meghatározott feladatkörében eljárva a következőket rendeli el.

**1. §**

E rendelet hatálybalépésével egyidejűleg hatályát veszti Budapest Főváros II. Kerületi Önkormányzat Képviselő-testületének az elektronikus ügyintézésről szóló 22/2007.(VII.3.) rendelete.

**2.§**

Jelen rendelet 2018. január 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt  Polgármester | dr. Szalai Tibor  Jegyző |

**Indokolás**

1.§-hoz: Önkormányzati rendelet hatályon kívül helyezéséről szóló rendelkezést tartalmaz.

2.§-hoz: Hatályba léptető rendelkezést tartalmaz.